[{"text_idx": "#000003", "text": "Mae Efa Lois, yr arlunydd ifanc, wrth ei bodd gyda chreadigrwydd o bob math. Mae hi hefyd yn credu\u2019n gryf bod angen annog positifrwydd. Dyma ddysgu rhagor am y lodes Lysh yma...Beth yw dy enw di?Efa LoisOedran: 24Ble wyt ti\u2019n byw?Dwi rhwng llefydd ar hyn o bryd, ond dwi newydd raddio o brifysgol Lerpwl.Wyt ti wastad wedi bod yn greadigol?Dwi \u2018di bod yn arlunio, ac yn hoff iawn o arlunio, ers fy mod yn ifanc. Treuliais flynyddoedd o fy mhlentyndod yn siw\u0302r mai dylunydd ffasiwn oedden i am fod pan oedden i\u2019n hy\u0302n, ac mi fydden i\u2019n llenwi ffolderi a\u0302 phapurau o fy \u2018nyluniadau\u2019, ond bellach pensaerni\u0308aeth a chelf yw fy mhrif ffocysau creadigol (er bod fy narluniau wedi ymddangos ar grysau-T erbyn hyn!)Pwy/Beth sy\u2019n dy ysbrydoli di?Dwi\u2019n darllen tipyn o hen chwedlau, ac am hanes, felly mae hynna\u2019n elfen o fy ngwaith, ond o ran edrychiad fy ngwaith dwi\u2019n cael fy ysbrydoli\u2019n fawr gan Tove Jansson, Kay Nielsen a llyfrau plant a chloriau recordiau o\u2019r 60au a\u2019r 70au. Dwi\u2019n cael fy ysbrydoli\u2019n fawr gan ddillad a nwyddau vintage hefyd \u2013 mae gen i sawl ffrog o\u2019r 70au a dwi\u2019n dwlu arnyn nhw!O ble wyt ti\u2019n cael y dillad vintage yma?Cyfuniad o lefydd rili. Pan oedden i\u2019n byw yn Lerpwl roedd yna sawl Oxfam oedd yn wefreiddiol ar gyfer dillad vintage. Fel arall dwi\u2019n dwlu ar siopau vintage \u2013 mae sawl un yng Nghymru fel Cant a Mil Vintage yng Nghaerdydd a Coastal Vintage yn Aberystwyth sydd yn cynnig dillad cw\u0302l iawn am bris rhesymol. Mae tipyn o dy waith yn ymwneud a\u0302 negeseuon positif. Pa mor bwysig yw hi i drosglwyddo negeseuon positif i ferched heddiw?Dwi\u2019n credu ei fod e\u2019n hynod bwysig! Dwi\u2019n credu ein bod ni oll angen cael ein hatgoffa weithiau \u2013 er popeth rwyt ti\u2019n ei glywed gan bobl eraill, y cyfryngau, dy atgofion a\u2019r hysbysebu rwyt ti\u2019n ei wynebu bob dydd, rwyt ti\u2019n gryf ac yn wych, a rwyt ti\u2019n ddigon. Does dim angen i ti newid i blesio unrhyw un \u2013 rwyt ti\u2019n haeddu\u2019r rhyddid i fod yn ti dy hun.Beth sydd gen ti ar y gweill?Dwi wrthi yn arlunio gwrachod Cymru yn ystod mis Hydref \u2013 gallwch eu gweld draw ar fy nhudalen Instagram. Mae gen i gwpl o brosiectau eraill fydd yn cael eu rhyddhau dros y misoedd nesaf (gobeithio!), ac mae gen i bodlediad ar y gorwel. Dwi hefyd yn gobeithio rhyddhau mwy o brintiau i\u2019r siop Etsy cyn bo hir!Gwefan: efalois.cymruInstagram: @efaloisSiop: @efalois"}]